
Ehitusloa andmine (Tiigi tn 5a // 5b // 5c // 5d // 5e // 5f // Tiigi tänav L5) 

1. ASJAOLUD JA MENETLUSE KÄIK

27.07.2020 ehitisregistri elektroonilisse keskkonda laekus läbivaatamiseks ehitusloa taotlus  Narva linn, Tiigi tn 5a // 5b // 5c // 5d // 5e // 5f // Tiigi tänav L5 kinnistutele päikesepaneelide ja piirde rajamiseks koos ehitusprojektiga „Tiigi 5a, 5b, 5c, 5d, 5e ja 5f päikeseparkide eelpr 520013_EP_v01_Tiigi5“, projekteerija Pro-Solar OÜ.
Tiigi tn 5a // 5b // 5c // 5d // 5e // 5f // Tiigi tänav L5 kinnistutule päikeseenergia jaama projekteerimiseks on vastuvõetud 29.04.2020 Narva Linnavalitsuse korraldusega nr 278-k projekteerimistingimused.
30.07.2020 ehitisregistri  keskkonnas on genereeritud ehitusloa  eelnõu  nr 2012271/27470, menetluse nr 223376 ning suunatud Arhitektuuri- ja Linnaplaneerimise Ametile, OÜ-le VKG ELEKTRIVÕRGUD, Politsei- ja Piirivalveametile ja Tarbijakaitse ja Tehnilise Järelevalve Ametile  kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

31.08.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
OÜ VKG ELEKTRIVÕRGUD kooskõlastas tingimisi märkusega: „Kooskõlastus ei kehti elektrivarustuse liitumispunktide lahenduse (kogu elektrivõrgu osa, nii kesk- kui ka madalpinge osa) kohta, mis on vajalik lahendada eraldi tööprojektiga vastavalt VKG Elektrivõrgud OÜ poolt väljastava(te)le liitumislepingu(te)le, mille kõik tingimused on vajalik täita enne ehitustööde algust. Kogu elektrivõrgu osa lahendatakse vastavalt eraldi tööprojektile kooskõlastatult VKG Elektrivõrgud OÜ-ga. Liitumislepingu(te) tingimuste mitte täitmisel puudub võimalus liituda VKG Elektrivõrgud OÜ elektrivõrguga“.
Arhitektuuri- ja Linnaplaneerimise Amet kooskõlastas tingimisi märkustega: „Keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lg 1 on esitatud olulise keskkonnamõjuga tegevused, mille puhul on keskkonnamõju hindamine kohustuslik. Kavandatav tegevus ei vasta ühelegi KeHJS § 6 lg 1 välja toodud tegevusele. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 3 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“, ning seetõttu eelhinnangut vastavalt KeHJS § 6 lg 2´3 ei anta“.
01.09.2020 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele, projekteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku  §  42  lõike  2  kohaselt   pädev asutus  otsustab  keskkonnamõju  hindamise algatamise vajaduse.
2.4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3. OTSUS

3.1.Anda ehitusluba  Tiigi tn 5a // 5b // 5c // 5d // 5e // 5f // Tiigi tänav L5 kinnistutele päikesepaneelide ja piirde rajamiseks vastavalt ehitusprojektile „Tiigi 5a, 5b, 5c, 5d, 5e ja 5f päikeseparkide eelpr 520013_EP_v04_Tiigi5paikesepark“, projekteerija Pro-Solar OÜ.
3.2. Jätta  algatamata Tiigi tn 5a // 5b // 5c // 5d // 5e // 5f // Tiigi tänav L5 kinnistutele päikesepaneelide ja piirde rajamise keskkonnamõju hindamist.
3.3. Ehitustööde tellijat arvestada kõrvaltingimus, mis on käesoleva korralduse punktis 1 esitatud OÜ-gu VKG Elektrivõrgud poolt ning ehitusloal loetletud märkused.  
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.
Aleksei Jevgrafov                                                                                                Üllar Kaljuste
Linnapea


                                                                              Linnasekretär
